SFT เคาะราคา IPO ที่ 3.80 บ.
SFT เคาะราคา IPO ที่ 3.80 บ.
20 ต.ค. 2563

ซุง ชง ทอย ผู้ก่อตั้งและประธานเจ้าหน้าที่บริหาร บริษัท ชริ้งเฟล็กซ์ (ประเทศไทย) จำกัด (มหาชน) หรือ SFT และ ธรัฐพร เตชะกิจขจร ประธานเจ้าหน้าที่บริหาร บริษัทหลักทรัพย์ อาร์ เอช บี (ประเทศไทย) จำกัด (มหาชน) ร่วมลงนามในสัญญาแต่งตั้ง บล.อาร์ เอช บี (ประเทศไทย) เป็นผู้จัดการการจัดจำหน่ายและรับประกันการจำหน่ายหุ้นสามัญ
อีกทั้งแต่งตั้ง บริษัทหลักทรัพย์ เอเอสแอล จำกัด, บริษัทหลักทรัพย์ เอเอสแอล จำกัด (มหาชน), บริษัทหลักทรัพย์ เอเซีย พลัส จำกัด, บริษัทหลักทรัพย์ เคจีไอ (ประเทศไทย) จำกัด (มหาชน), บริษัทหลักทรัพย์ เคจีไอ (ประเทศไทย) จำกัด (มหาชน), บริษัทหลักทรัพย์ ฟินันเซียไซรัส จำกัด (มหาชน), บริษัทหลักทรัพย์ คิงส์ฟอร์ด จำกัด (มหาชน), บริษัทหลักทรัพย์ ไอร่า จำกัด (มหาชน) เป็นผู้ร่วมจัดจำหน่ายหุ้นให้แก่นักลงทุน โดย SFT จะเสนอขายหุ้น IPO จำนวนไม่เกิน 120 ล้านหุ้น ที่ราคาหุ้นละ 3.80 บาท โดยเปิดให้จองซื้อวันที่ 19-22 ตุลาคมนี้ และคาดว่าจะเข้าซื้อขายในตลาดหลักทรัพย์ เอ็ม เอ ไอ (mai) ได้ภายในวันที่ 29 ตุลาคมนี้